Voꝛred. 
woluerdienten H. Hieronymi Bock muͤhe vnnd arbeit / die weil er von ju 
gent auff ſich in diſem handel nun viel jar geuͤbet vnd befliſſen / in dem er di⸗ 
ſes Bůch zům erſten zůgerichtet / vnd jetzunder mit groſſem fleiß Coꝛrigie⸗ 
ret / gebeſſert vnd mit viel kreütern gemehꝛet hat / auch mein ange wandten 
Coſten dir zů gůtem zů gebꝛauchen / vnd nit achten was etliche on gewiſſen 
grund wider diſen erfarnen vnd woluerdienten man ſagen oder ſchꝛeiben 
jn vnnd andere verkleinen / damit ſie allein geſehen werden moͤchten / So 
woͤlleſt du lieber Leſer ſelbs diſes Bůch gegen andern conferiren / mit fleiß 
leſen vnd vergleichen / habe gentzlich dar für das du ſcheinbarlich vnnd mit 
der that befinden werdeſt / das diſe arbeit nit vergebenlich / ſonder wol ne⸗ 
ben anderen gebꝛaucht vñ geduldet werden moͤge / das werck aber ſoll ſelbs 
zeügnus von ſeinem meiſter geben ꝛc. So in diſem dein gunſt vnd wol⸗ 
meinung befunden / mag inn kurtzem etwas treffenlichers von 
Stauden / Hecken / Baͤumen vnd vielleicht von hoͤhern vnd 
mehꝛ ſtucken von obgemeltem Herꝛn auch harfür bꝛacht 
werden / nit on dein ſondern nutz vnnd voꝛtheil. 
SGehab dich wol / den 30. Martij 
a „ 
Index 
35 —— e 
K * 
